Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 12. számú melléklet a 44/2003. (IV. 26.) FVM rendelethez
Paragraph Index: 2031

b) a takarmányt elkülönítsék és annak vizsgálata azonnal megkezdõdjön a veszélyforrás eredetére, természetére, és ahol szükséges, a nemkívánatos anyagok eredetére és szintjére vonatkozóan. Ahol szükséges, a kockázatelemzést ki kell terjeszteni a takarmány más szállítmányaira, vagy a takarmány-, illetve az élelmiszerlánc más területeire és termékeire, amelyek tartalmazhatnak nemkívánatos vagy tiltott anyagokat, vagy amelyeknél ilyen veszély fennállhat, figyelembe véve a nemkívánatos, illetve tiltott anyagok keveredését más takarmányokban és a veszélyes termékek visszakerülésének lehetõségét a takarmányláncba. 5. Ha a súlyos kockázat fennállása a 4. pont alapján beigazolódik, az Állomásnak meg kell tennie a szükséges intézkedéseket – például a takarmány szennyezettségének megszüntetése, további intézkedések a takarmány ártalmasságának megszüntetésére, a takarmány újrafeldolgozása, megsemmisítése – annak érdekében, hogy a nemkívánatos és tiltott anyagokat tartalmazó takarmány ne jelentsen veszélyt az emberi, állati egészségre, valamint a környezetre. Amennyiben fennáll a veszélye annak, hogy a nemkívánatos, illetve tiltott anyagok más szállítmányokba vagy a takarmányozási, illetve élelmiszer láncba is bekerülhettek, az Állomásnak haladéktalanul azonosítania és ellenõrzés alá kell vonnia az érintett szállítmányt, illetve az ilyen takarmányt fogyasztott élõ állatokat. Az élõ állatokkal kapcsolatban az állategészségügyi és élelmiszerbiztonsági elõírások figyelembevételével kell a szükséges intézkedéseket megtenni, együttmûködve az érintett hatóságokkal annak érdekében, hogy az emberi, az állati egészségre vagy a környezetre kockázatot jelentõ takarmányok forgalomba hozatalra ne kerüljenek, illetve azokat a forgalomból azonnal kivonják. 6. Ha az Állomás megállapítja, hogy a Magyar Köztársaság vagy más tagállam területén forgalomba hozott, vagy az Európai Unió tagállamain kívüli országból az Európai Unió területére forgalomba hozatal céljára behozott takarmányra vonatkoznak az 1. pont a) vagy b) alpontjaiban foglaltak, akkor az Európai Unió Bizottságának értesítése a külön jogszabályban foglaltak szerint történik. Függelék Az Európai Közösségbe külsõ országból behozott, takarmányozásra szánt termékek ellenõrzését bizonyító okmány mintája A A bemutatott szállítmány adatai

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes